**Felsőörs Község Önkormányzata Képviselő-testületének**

**/2021. ( . .) önkormányzati rendelete**

**a településkép védelméről szóló**

**11/2019. (VI.27.) önkormányzati rendeletének**

**módosításáról**

*partnerségi egyeztetésre bocsátandó tervezet - munkaközi anyag*

Felsőörs Község Önkormányzatának Képviselő-testülete a településkép védelméről szóló 2016. évi LXXIV. törvény 8/A. §-ában kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8. ) Korm. rendelet 43/A. § (6) bekezdés és a 9. mellékletében biztosított véleményezési jogkörében eljáró Veszprém Megyei Kormányhivatal Kormánymegbízotti Kabinet Állami Főépítész, Nemzeti Média és Hírközlési Hatóság Soproni Igazgatóság, Balaton- felvidéki Nemzeti Park Igazgatóság véleményének kikérésével a következőket rendeli el:

**1.§** (1)Felsőörs Község Önkormányzata Képviselő-testületének a településkép védelméről szóló 11/2019. (VI.27.) önkormányzati rendeletének (a továbbiakban: R) 30.§ (3) bekezdése helyébe az alábbi rendelkezés lép:

„(3) Amennyiben az összeállított tervdokumentáció hiányos, egy alkalommal hiánypótlásra hívja fel a kérelmezőt a polgármester.”

(2) Az R 30.§ az alábbi (8) bekezdéssel egészül ki:

„(8) A településképi véleményezési eljárást a képviselő-testülettől átruházott hatáskörben a polgármester folytatja le.”

**2.§** (1)Az R 31.§ (1) bekezdése helyébe az alábbi rendelkezés lép:

„(1)Településképi bejelentési eljárást folytat le a képviselő-testülettől átruházott hatáskörben eljárva a polgármester Felsőörs teljes közigazgatási területén - közterületről vagy közforgalom céljára átadott magánterületről vagy közforgalom által használt területről látható – reklám, reklámhordozó, cégreklám elhelyezése esetén, amennyiben a reklám, reklámhordozó, cégreklám elhelyezője nem az önkormányzat.”

(2) Az R 32.§ (1) bekezdése helyébe az alábbi rendelkezés lép:

„(1**)** Településképi bejelentési eljárást folytat le a képviselő-testülettől átruházott hatáskörben eljárva a polgármester Felsőörs teljes közigazgatási területén az építmények rendeltetésének módosítása, vagy rendeltetési egysége számának megváltozása (a továbbiakban: rendeltetésváltozás) tekintetében.”

**3.§** (1)Az R 34.§ (1) bekezdése helyébe az alábbi rendelkezés lép:

„(1)A polgármester a képviselő-testülettől átruházott hatáskörében eljárva a rendeletben meghatározott településképi követelmények teljesítése érdekében – az általános közigazgatási rendtartásról szóló törvény alapján – kötelezési eljárást folytat le és szükség esetén kötelezést bocsát ki.”

(2) Az R 34.§ az alábbi (7) bekezdéssel egészül ki:

„(7) A kötelezésben foglaltak nem teljesítése esetén – a településkép-védelmi bírság ismételt kiszabása helyett - a kötelezést tartalmazó döntést kell foganatosítani.”

**4.§** (1)Az R 35.§ (1) bekezdése helyébe az alábbi rendelkezés lép:

„(1)Az önkormányzat a településképi követelmények hatósági döntésben megállapított határidőre történő nem teljesítése esetére az ingatlantulajdonossal szemben egy alkalommal 1 000 000 forintig terjedő, közigazgatási bírságnak minősülő településkép-védelmi bírság kiszabását rendeli el.”

(2) Az R 35.§ (2) bekezdése helyébe az alábbi rendelkezés lép:

„(2) A településkép-védelmi bírságot a képviselő-testülettől átruházott hatáskörében eljárva a polgármester állapítja meg.”

**5.§** A rendelet a kihirdetését követő napon lép hatályba.

**Szabó Balázs dr. Kovács János**

 **polgármester jegyző**

**Kihirdetési záradék:**

A rendeletet 2021. …………………………..-én kihirdettem.

dr. Kovács János

jegyző

**INDOKOLÁS**

A településkép védelméről szóló 2016. évi LXXIV. törvény 8/A. §  szerint a képviselő-testület a 8. §-ban foglalt önkormányzati hatósági hatásköröket (településképi véleményezési eljárás, településképi bejelentési eljárás, településképi kötelezési eljárás és ezzel összefüggésben bírságolás) településképi rendeletben ruházhatja át.

A hatáskör átruházására vonatkozó felhatalmazó rendelkezés 2021. július 1-jén lépett hatályba.

A településtervezéssel összefüggő egyes törvények módosításáról szóló 2021. évi XXXIX. törvény 75.§ (2) bekezdése szerint az önkormányzatoknak 2021. október 31-ig kell gondoskodniuk a hatáskör módosításáról.

1.§-hoz : a településképi véleményezési eljárás hatáskör átruházásáról rendelkezik.

2.§-hoz: a településképi bejelentési eljárás hatáskör átruházásáról rendelkezik.

3.§-hoz: a településképi kötelezési eljárás hatáskör átruházásáról rendelkezik.

4.§-hoz: településkép-védelmi bírság kiszabására vonatkozó hatáskör átruházásáról rendelkezik.

5.§-hoz: A rendelet hatályba léptetéséről rendelkezik.

**HATÁSVIZSGÁLAT**

A rendeletalkotás

1. társadalmi-gazdasági hatása: a rendelet megfelel a rendeletalkotásra felhatalmazó jogszabályi előírásoknak, a hatáskör átruházás a településkép érvényesítésére vonatkozó hatósági eljárásokban megteremti a fellebbezés lehetőségét a képviselő-testület részére,
2. költségvetési hatása: nincs
3. környezeti következménye: nincs,
4. egészségi következménye: nincs,
5. adminisztratív terheket befolyásoló hatása: nem lényeges,
6. egyéb hatása: nincs.

A rendelet megalkotásának szükségessége: a rendeletet az önkormányzat jogszabályi megfelelés miatt alkotja meg.

A rendelet alkalmazásához szükséges feltételek: - személyi: rendelkezésre áll,

- szervezeti: rendelkezésre áll,

- tárgyi: rendelkezésre áll,

- pénzügyi: nincs.

**Felsőörs, 2021. augusztus 16.**

**Szabó Balázs Polgármester**